wickkiey/tamil-wikipedia-chunked huggingface dataset:
# பிரதம மந்திரியின் மூத்தக் குடிமக்களுக்கான ஓய்வூதியத் திட்டம்

## பிரதம மந்திரியின் மூத்தக் குடிமக்களுக்கான ஓய்வூதியத் திட்டத்தின் நன்மைகள்

இத்திட்டம் ஓராண்டில் 8% . 10 மாதங்களுக்கு மாதவாரி ஊதியம் (8.30% அளவுக்கு சமமானதாகும்) தருகிறது.  
இந்த திட்டம் சேவை வரி / ஜிஎஸ்டி விலக்கு அளிக்கப் பட்டுள்ளது  
ஓய்வூதியதாரரின் உயிர்வாழ்க்கை 10 ஆண்டு காலக் காலப்பகுதியின் இறுதிக்குள், இறுதி ஓய்வூதிய தவணையுடன் சேர்த்து கொள்முதல் விலை செலுத்தப்பட வேண்டும்.  
இக்கொள்கை 3 ஆண்டுகளுக்குப் பிறகு (நீர்மைத் தன்மை வாய்ந்த தேவைகளை நிறைவு செய்ய) 75% கொள்முதல் விலை வரை கடன் தரும்ம். ஓய்வூதிய தவணைகளில் இருந்து பெறப்பட்ட கடன்கள், கடன் பெறப்பட்ட கடன்களில் இருந்தும் கடன் பெறலாம்.  
சுயமாகவோ அல்லது மனைவியின் எந்தவொரு முதன்மையான / முனையத்தன்மை நோய்க்கு மருத்துவம் முன்கூட்டியே பணந்தருவதை இந்த திட்டம் ஏற்கிறது. அத்தகைய முன்கூட்டிய வெளியேற்றத்தில், கொள்முதல் விலை 98% திரும்பப்பெறப்படும்.  
பத்தாண்டுக் காலக் கொள்கையில் ஓய்வூதியம் பெறுபவரின் இறப்பிற்கு, வாங்குபவரின் வாங்குபவர் விலை கொடுக்க வேண்டும்.
# பிரதம மந்திரியின் மூத்தக் குடிமக்களுக்கான ஓய்வூதியத் திட்டம்

## பிரதம மந்திரியின் மூத்தக் குடிமக்களுக்கான ஓய்வூதியத் திட்டத்தின் நன்மைகள்

### சிறுமக்/பெருமக் கொள்முதல் விலை, ஓய்வூதிய தொகை:

| ஆண்டுதோறும் | ரூ. 1,44,578 / - | ரூ. 7,22,892 / - | ரூ. 12,000 / - | ரூ. 60,000 / - |  |
| --- | --- | --- | --- | --- | --- |
| அரையாண்டு | ரூ. 1,47,601 / - | ரூ. 7,38,007 / - | ரூ. 6,000 / - | ரூ. 30,000 / |  |
| காலாண்டு | ரூ. 1,49,068 / - | ரூ. 7,45,342 / - | ரூ. 3,000 / - | ரூ. 15,000 / - |  |
| மாதந்தோறும் | ரூ. 1,50,000 / - | ரூ. 7,50,000 / - | ரூ. 1,000 / - | ரூ. 5,000 / - | } |
பெரும ஓய்வூதிய வரம்பை ஒரு குடும்பம் முழுவதுமாக, குடும்பத்தில் ஓய்வூதியம் பெறுபவர், அவரின் மனைவி உறவினர்கள் ஆகியோர் உரிமை பெற்றவராகிறார்
உத்தரவாதத்திற்கும், உண்மையான வட்டிக்குமிடையில் உள்ள வேறுபாட்டிற்கும், நிர்வாகம் தொடர்பான செலவினங்களுக்கும் இடையேயான வேறுபாடு காரணமாக, இந்திய அரசு நல்கை வழங்கப்பட்டு, குழுமத்திற்குத் திரும்பப் பெறப்படுகிறது.
# பிரதம மந்திரியின் மூத்தக் குடிமக்களுக்கான ஓய்வூதியத் திட்டம்

## விரிவாக்கமும் மாற்றங்களும்

2018-2019 நிதி ஆண்டிற்கான இந்திய அரசின் பாதீட்டுத் தாக்கலின்போது இத்திட்டத்தின் பெருமக் கொள்முதல் விலை ரூ.15 லட்சம் எனவும் திட்டத்தில் இணைந்துகொள்ளும் காலம் மார்ச் 2020 எனவும் விரிவாக்கம் செய்யப்பட்டது. மேலும் இந்த விரிவாக்க காலத்திற்கு ஆண்டிற்கு 8% என்ற வட்டி வீதம் உறுதி செய்யப்பட்டது. 20 மே 2020 அன்று இத்திட்டத்தில் சேர்ந்துகொள்ளும் காலம் மார்ச் 2023 வரை மூன்றாண்டுகளுக்கு நீட்டிக்கப்பட்டடது. 2020-2021 நிதி ஆண்டிற்கான வீதம் 7.4% எனக் குறைக்கப்பட்டு, ஒவ்வொரு ஆண்டும் இது மீளாய்வு செய்யப்பட்டு மூத்தக் குடிமக்கள் சேமிப்புத் திட்ட (SCSS) வட்டிவிகிதத்தையொட்டி மாற்றம் செய்யப்படும் என அறிவிக்கப்பட்டுள்ளது .
# இசுட்ரோன்சியம் சல்பேட்டு

**இசுட்ரோன்சியம் சல்பேட்டு** *(Strontium sulphate)* என்பது SrSO<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இசுட்ரோன்சியத்தின் சல்பேட்டு உப்பான இச்சேர்மம் வெண்மை நிறத்தில் படிகத்தூளாகக் காணப்படுகிறது. இயற்கையில் செலசுடின் என்ற கனிமமாகக் கிடைக்கிறது. தண்ணிரில் மிகக்குறைவாக அதாவது 8800 பகுதியில் ஒரு பகுதி அளவுக்கே கரைகிறது. நீர்த்த ஐதரோகுளோரிக் அமிலத்திலும், நைட்ரிக் அமிலத்திலும் நன்கு கரைகிறது. சோடியம் குளோரைடு போன்ற காரக் கரைசல்களில் குறிப்பிடத்தக்க அளவு கரைகிறது.
# இசுட்ரோன்சியம் சல்பேட்டு

## கட்டமைப்பு

இசுட்ரோன்சியம் சல்பேட்டு ஒரு பலபகுதிச் சேர்மமாகும். பேரியம் சல்பேட்டின் கட்டமைப்புடன் ஒருங்கிணைந்த ஒத்த கட்டமைப்பைக் கொண்டுள்ளது. அகாந்தாரியா என்றழைக்கப்படும் ரேடியோலாரிய புரோட்டோசோவா உயிரினங்களின் உடற்கூடு சிக்கலான படிகமாகிய இசுட்ரோன்சியம் சல்பேட்டின் கட்டமைப்பிலுள்ளன.
# இசுட்ரோன்சியம் சல்பேட்டு

## பயன்பாடுகள்

அதிகப் பயன்கள் கொண்ட மற்ற இசுட்ரோன்சியம் சேர்மங்கள் தயாரிப்பதற்கான முன்னோடிச் சேர்மமாக இது இயற்கையில் தோன்றுகிறது. தொழிற்துறையில் இச்சேர்மம் கார்பனேட்டாக மாற்றப்பட்டு பீங்கான் உற்பத்தியில் ஒரு முன்னோடிச் சேர்மமாகப் பயன்படுத்தப்படுகிறது. மேலும் நைட்ரேட்டாக மாற்றப்பட்டு வானவெடிகள் தயாரிக்கவும் பயன்படுகிறது .
# பிரதம மந்திரி மலிவு விலை மருந்துகள் திட்டம்

***பிரதம மந்திரி இந்திய மக்கள் மருந்தகம்*** (பிரதான் மந்திரி பாரதிய ஜனவுஷதி பரியோஜனா - **PMBJP**) என்பது இந்திய நாட்டின் மக்களுக்கு மலிவான விலையில் தரமான மருந்துகளை விற்பதற்காக இந்திய அரசின் மருந்தியல் அமைச்சகத்தால் தொடங்கப்பட்ட ஒரு திட்டமாகும். இவை **பிரதான் மந்திரி பாரதிய ஜனவுஷதி பரியோஜனா கேந்திரா** (**PMBJK**) என்றழைக்கப்படும் மக்கள் மருந்தகத்தின் மூலம் விற்பனையில் ஈடுபடுகின்றன.  
பிரதம மந்திரியின் மலிவு விலை மருந்து திட்டம், மருந்தகக் கடைகளில் பொதுவான மருந்துகளை குறைந்த விலையில் வழங்குவதற்காக அமைக்கப்பட்டுள்ளது. இவை தனியார் மருந்தகங்களில் விற்கப்படும் விலையுயர்ந்த தரமிக்க மருந்துகளுக்கு இணையானவையாகும். மத்திய அரசின் மருந்துத் துறையின் கீழ், அனைத்து பொதுத் துறை நிறுவனங்களின் ஆதரவுடன், இந்த மையங்கள் மூலம் பொதுப்படையான மருந்துகளின் கொள்முதல், விநியோகம் மற்றும் சந்தைப்படுத்தல் ஆகியவற்றை ஒருங்கிணைக்க இந்திய மருந்து பொதுத்துறை நிறுவனங்களின் பணியகம் (பிபிபிஐ) ஒன்றும் நிறுவப்பட்டுள்ளது.  
2008 ஆம் ஆண்டில் அப்போதைய ஐ.மு.கூ அரசால் தொடங்கப்பட்டது. 2014 மார்ச் 30ஆம் தேதி வரை நாடு முழுவதும் 80 கடைகள் மட்டுமே துவங்கப்பட்டு இயங்கி வந்தது. 2008 முதல் 2014 வரை ஐ.மு.கூ அரசாங்கத்தின் இரண்டாம் ஆட்சி காலத்தில் கிட்டத்தட்ட 100 பொதுவான மருந்துகளே இந்த திட்டத்தின் கீழ் இருந்தன.  
2015 செப்டம்பரில், இந்தியாவின் பிரதமர் நரேந்திர மோடி தலைமையிலான அரசாங்கம், "பிரதான் மந்திரி ஜன் ஔசதி யோஜனா" என மறுபெயரிட்டு மீண்டும் இத்திட்டத்தை விரிவுபடுத்தியது. நாட்டின் பல்வேறு மாவட்டங்களில் "மக்கள் மருந்தகம்" என்ற தனிப்பட்ட விற்பனை நிலையங்கள் மூலம் இம்மருந்துகளை விற்பனை செய்வதாக பரப்புரை மேற்கொள்ளப்பட்டது.  
நவம்பர் 2016 ஆம் ஆண்டில், இந்தத் திட்டத்திற்கு மேலும் உத்வேகம் அளிக்க, மீண்டும் "பிரதான் மந்திரி பாரதிய ஜனௌசதி பரியோஜனா" (PMBJP) எனப் பெயர் மாற்றப்பட்டது.அதன்படி 2016 நவம்பர் 2ஆம் தேதி, தமிழ்நாட்டின் முதன் மக்கள் மருந்தகம் கோயம்புத்தூரில் திறக்கப்பட்டது.  
2014 முதல் 2017 வரை, 636 மருந்துகள் மற்றும் 132 அறுவை சிகிச்சை/நுகர்வுப் பொருட்கள் திட்டத்தின் கீழ் கொண்டுவரப்பட்டுள்ளன. 2019ல் ஜன் ஔசதி சுவிதா ஆக்சோ-பயோடிகிரேடபிள் சானிடரி நாப்கின்கள் 1 ரூபாய்க்கு அறிமுகப்படுத்தப்பட்டது. அதன் தொடக்கத்தில் இருந்து, 2023ம் ஆண்டு பிப்ரவரி வரை 35.26 கோடிக்கும் அதிகமான ஜனஉசதி சுவிதா சானிட்டரி பேடுகள் கேந்திரங்களில் விற்பனை செய்யப்பட்டுள்ளன.  
30 நவம்பர் 2023 இல் இத்திட்டத்தின் 10,000 ஆவது மருந்தகம், ஜார்க்கண்ட் மாநிலம் தியோகர் எய்ம்ஸ் மருத்துவமனையில் திறந்து வைக்கப்பட்டுள்ளது.
# பிரதம மந்திரி மலிவு விலை மருந்துகள் திட்டம்

## காலவரிசை

| 2008 | 199 | திட்டத் தொடக்கம் |  |
| --- | --- | --- | --- |
| 2014 | 240 | 3 கோடி |  |
| 2015–16 | மறு தொடக்கம் |  |  |
| 2015–16 | 540 | 12 கோடி |  |
| 2016–17 | 960 | 33 கோடி |  |
| 2017–18 | 3193 | 140 கோடி |  |
| 2018–19 | 5440 | 315 கோடி |  |
| 2019–20 | 6306 | 433 கோடி |  |
| 2020–21 | 7557 | 665.83 கோடி |  |
| 2021–22 | 8640 | 893.56 கோடி |  |
| 2022–23 | 9182 | 1094.84 கோடி | 1470 கோடி (ஜீன் 2014ல்) |
| 2024-25 | 14080 |  |  |  
- உத்திரப்பிரதேசத்தில் 2210 கடைகளும், கேரளாவில் 1228 கடைகளும், கர்நாடகாவில் 1225 கடைகளும் மற்றும் தமிழ்நாட்டில் 1107 கடைகளும் நாடு முழுவதும் 12616 கடைகளும் ஜீன் மாதம் 2024 வரை திறக்கப்பட்டுள்ளது. 35%க்கும் அதிகமான கடைகள் பெண்களால் நடத்தப்படுகின்றன.
# பிரதம மந்திரி மலிவு விலை மருந்துகள் திட்டம்

## தாக்கமும் & விளைவுகளும்

- 2016ல், 199 மருந்துகள் இந்த திட்டத்தின் வழியே விற்கப்பட்டுவந்தன.
- 2017ல், 98 வகையான நோய்களுக்கு தேவைப்படும் பொது மருந்துகள் 700க்கும் மேற்பட்டவைகள், மேலும் 164 அறுவை சிகிச்சைக்கு தேவைப்படும் பொருட்கள் விற்கப்பட்டுவந்தன.
- மார்ச் 2018ல், சுவேதா என்ற பெயரினில் மகளிருக்கான நாப்கின் விற்பனை தொடங்கப்பட்டன.
- 2019ல், 900 வகையான பொது மருந்துகள், 154 அறுவை சிகிச்சை பொருட்கள் விற்கப்பட்டு வந்தன.
- 2024ல், 2047 வகையான பொது மருந்துகள், 300க்கும் மேற்பட்ட அறுவை சிகிச்சை பொருட்கள் விற்கப்பட்டு வந்தன. 5 ஆயுர்வேத பொருட்களும் விற்பனையில் சேர்க்கப்பட்டன.  
- இந்த திட்டத்தின் மூலம் கடந்த 10வருடங்களில் நடந்த 5600கோடிக்கும் அதிகமான விற்பனை மூலம் பொது மக்களின் பணம் 30000கோடிக்கும் அதிகமாக சேமிக்கப்பட்டிருக்கும்.
# பிரதம மந்திரி மலிவு விலை மருந்துகள் திட்டம்

## திட்ட நோக்கம்

தரமான பொது மருந்துகள் இந்திய மக்கள் அனைவருக்கும் மலிவு விலையில் கிடைக்க வேண்டும் என்ற நோக்கத்தில், துவங்கப்பட்ட இந்த மலிவு விலை மக்கள் மருந்தக திட்டத்தில் 30.11.2023 நிலவரப்படி, நாடு முழுவதும் 10,000 மக்கள் மருந்தகங்கள் செயல்பட்டு வருகின்றன. இந்த மருந்தகங்களில் 1,965 மருந்துகள் மற்றும் 293 அறுவை சிகிச்சைப் பொருட்கள் விற்பனைக்கு உள்ளது.
இதன் நோக்கமாக
- அனைத்துத் தரப்பு மக்களுக்கும் குறிப்பாக ஏழை, எளிய மக்களுக்கு தரமான மருந்துகள் கிடைப்பதை உறுதி செய்வது
- தரம் என்பது அதிக விலைக்கு விற்கப்படும் மருந்துகள் மட்டுமே என்ற கருத்தை எதிர்கொள்ள கல்வி மற்றும் விளம்பரத்தின் மூலம் தரமான அதே நேரம் மலிவான மருந்துகள் குறித்த விழிப்புணர்வை ஏற்படுத்துதல்.
- மக்கள் மருந்தகங்கள் அமைப்பதன் வழி தனிப்பட்டதொழில்முனைவோரை ஈடுபடுத்துவதன் மூலம் வேலைவாய்ப்பை உருவாக்குதல் ஆகியவையுள்ளன.
# பிரதம மந்திரி மலிவு விலை மருந்துகள் திட்டம்

## சிறப்பம்சங்கள்

இத்திட்டம் அரசு நிறுவனங்கள் மற்றும் தனியார் தொழில் முனைவோரால் மக்கள் மருந்தகம் வழியே இயக்கப்பட்டு வருகிறது.  
- மருந்தக உரிமையாளர்களுக்கு ஊக்கத் தொகை ரூ.5.00 இலட்சம் மற்றும் மாதாந்திர கொள்முதல்களில் 15 விழுக்காடு, அல்லது மாதந்தோறும் ரூ.15,000/- என்ற உச்சச் வரம்பிற்குட்பட்டு வழங்கப்படுகிறது.
- வடகிழக்கு மாநிலங்கள், இமயமலைப் பகுதிகள், தீவுப் பகுதிகள் மற்றும் நிதி ஆயோக்கால் பின்தங்கிய மாவட்டமாகக் குறிப்பிடப்பட்ட பகுதிகளில் உள்ள பெண் தொழில்முனைவோர், மாற்றுத் திறனாளிகள், ஆதிதிராவிடர் மற்றும் பழங்குடியினர் மற்றும் முன்னாள் படைவீரர்களால் திறக்கப்படும் பிரதம மந்திரி மக்கள் மையங்களுக்கு தளபாடங்கள் மற்றும் சாதனங்கள் மற்றும் கணினி மற்றும் அச்சுப்பொறிகளுக்கு ஒரு முறை ஊக்கத்தொகையாக ரூ.2.00 இலட்சம் வழங்கப்படுகிறது.
- இம்மருந்தகங்களில், மருந்துகளின் விலை வெளிச் சந்தையில் விற்கப்படும் மருந்துகளின் விலையை விட 50% முதல் 90% வரை குறைவாக உள்ளது.
- மருந்துகளின் தரத்தை உறுதி செய்வதற்காக உலக சுகாதார நிறுவனம் - நல்ல உற்பத்தி நடைமுறைகள் (WHO-GMP) என்று சான்றளிக்கப்பட்ட விநியோகஸ்தர்களிடமிருந்து மட்டுமே மருந்துகள் கொள்முதல் செய்யப்படுகின்றன.
- ஒவ்வொரு தொகுதி மருந்தும் சிறந்த தரத்தையுடையது என்பதை உறுதி செய்வதற்காக 'சோதனை மற்றும் அளவுத்திருத்த ஆய்வகங்களுக்கான தேசிய அங்கீகார வாரியம் (என்ஏபிஎல்)' அங்கீகாரம் பெற்ற ஆய்வகங்களில் பரிசோதிக்கப்பட்ட பின்பே விற்பனைக்கு வருகிறது.
# பிரதம மந்திரி மலிவு விலை மருந்துகள் திட்டம்

## மேலும் பார்க்க

- முழு தகவல்கள் அடங்கிய அரசு இணையதளம் - Official Website
- அலைபேசி செயலி - https://play.google.com/store/apps/details?id=in.gov.pmbjp&hl=en_SG&pli=1
# தீக் போர்

**தீக் போர்** *(Battle of Deeg)* 1804 ஆம் ஆண்டு நவம்பர் 13 அன்று நடைபெற்றது. இந்தியாவின் தற்போதைய இராசத்தான் மாநிலத்திலுள்ள பரத்புர் மாவட்டத்திலுள்ள, அப்போதைய மராட்டியப் பேரரசுக்கு உட்பட்ட தீக் நகருக்கு வெளியே இப்போர் நிகழ்ந்தது. இரண்டாம் ஆங்கிலேய மராத்தியப் போரின் ஒரு பகுதியாக தீக் போர் கருதப்படுகிறது. ஆங்கிலக் கிழக்கிந்திய நிறுவனத்தின் படைத்தலைவராக இருந்த பிரேசர் இப்போரில் மராட்டியப் படையைத் தோற்கடித்தார். நடைபெற்ற தாக்குதலில் பிரேசர் தன்னளவில் மரணக் காயமுற்றார். எதிரிகளின் 160 துப்பாக்கிகளில் 87 துப்பாக்கிகளை ஆங்கிலேயர்கள் கைப்பற்றினர். ஆங்கிலேய வீரர்களில் 640 படைவீரர்கள் கொல்லப்பட்டனர். மராட்டியர்களில் 2000 வீரர்களுக்கு மேல் இழப்பு ஏற்பட்டதாக கருதப்படுகிறது .
ஆங்கிலேயர்களின் படைத்தலைவர் உட்பட ஏராளமான வீர்ர்கள் காயமடைந்தனர் என்பதும் ஆறுநூறுக்கும் அதிகமானோர் கொல்லப்பட்டனர் என்பதும் போரின் விளைவுகளாகக் கருதப்பட்டன. தீக் நகருக்கு அருகில் நடைபெற்ற காரணத்தால் இப்போர் தீக் போர் என்றும் அழைக்கப்படுகிறது.
# தீக் போர்

## புனைக்கதைகளில்

தீக்போர் மற்றும் முற்றுகை தொடர்பான புள்ளி விவரங்கள் சியார்சு ஆல்பிரட் எண்டியின் 1902 ஆம் ஆண்டு புத்தகத்தில் இடம்பெற்றுள்ளன. (At the Point of the Bayonet: A Tale of the Mahratta War)
# கோரம்

**கோரம்** (*Quorum*) சட்டப்படியான ஒரு நிறுவனத்தின் பொதுக்குழு அல்லது நிர்வாகக் குழு கூட்டங்களில், குழுவின் மொத்த உறுப்பினர்களில் ஒரு குறிப்பிட்ட விழுக்காட்டினர் கலந்து கொள்வதை, சட்டப்படி அல்லது அரசாணையின்படி அல்லது அந்நிறுவனத்தின் துணை விதிகளில் கூறப்பட்டிருக்கும்.  
குறிப்பிட்ட தொகை உறுப்பினர்கள் கலந்து கொள்ளாத கூட்டத்தை, உடனடியாகக் கூட்டத் தலைவர் வேறு கிழமைக்கு ஒத்தி வைக்க வேண்டும். கோரம் இல்லாத கூட்டத்தில் தீர்மானங்களைக் குறித்து பேசலாம், விவாதிக்கலாம்; ஆனால் தீர்மானங்கள் நிறைவேற்றினால், அது சட்டப்படி செல்லுபடியாகாது.  
எடுத்துக்காட்டாக தமிழக கிராம ஊராட்சிகள் நடத்தும் கிராம சபைக் கூட்டங்களில், கிராம ஊராட்சியின் மொத்த வாக்காளர்களில் 10% அல்லது கிராம ஊராட்சியின் மக்கள் தொகைக்கு ஏற்ப குறிப்பிட்ட எண்ணிக்கை கொண்ட வாக்காளர்கள் கலந்து கொண்டிருப்பதை ஆங்கிலத்தில் கோரம் எனப்படும்.  
கூட்டத்தில் கோரம் உள்ளதா அல்லது இல்லையா என்பதைத் தீர்மானிக்கும் நபர் கூட்டத் தலைவர் ஆவார்.
# மோனோகால்சியம் அலுமினேட்டு

**மோனோகால்சியம் அலுமினேட்டு** *(Monocalcium aluminate)* என்பது CaAl<sub>2</sub>O<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கால்சியம் அலுமினேட்டு வகைச் சேர்மங்களில் இதுவும் ஒரு சேர்மமாகும். இயற்கையில் மிக அரிதாகத் தோன்றும் மோனோகால்சியம் அலுமினேட்டு குரோடைட்டு, திமிட்ரியிவானோவைட்டு என்ற இரண்டு பல்லுருவத் தோற்றங்களில் காணப்படுகிறது. இவையிரண்டும் விண்கற்களில் இருந்து கிடைப்பதாகக் கருதப்படுகிறது. கால்சியம் அலுமினேட்டு சிமெண்ட்டுக்களில் இதுவொரு முக்கியப் பகுதிப்பொருளாக இருக்கிறது.
# மோனோகால்சியம் அலுமினேட்டு

## பண்புகள்

கால்சியம் கார்பனேட்டு மற்றும் அலுமினிய ஆக்சைடு சேர்மங்களை பொருத்தமான விகிதத்தில் சேர்த்து கலவையை உருகும் வரையில் சூடேற்றும் போது மோனோகால்சியம் அலுமினேட்டு உருவாகிறது. 1390° செல்சியசு வெப்பநிலையில் இக்கலவை ஓரியைபின்றி உருகுகிறது. மோனோகால்சியம் அலுமினேட்டு படிகங்கள் ஒற்றைச்சரிவும் போலியறுங்கோண வடிவுக் கட்டமைப்பும் 2945 கி.கி.மீ−3 அடர்த்தியும் கொண்டுள்ளன. கால்சியம் அலுமினேட்டு வகை சிமெண்ட்டுகளில் இது திண்மக் கரைசலாக உள்ளது. சிமென்ட்டின் மொத்த அளவைச் சார்ந்து அதில் சிறு அளவில் பிற தனிமங்கள் கலந்துள்ளன. Ca0.93Al1.94Fe0.11Si0.02O4 என்பது கால்சியம் அலுமினியம் சிமெண்டின் ஒரு குறிப்பிட்ட இயைபு அளவு ஆகும். இது தண்ணிருடன் தீவிரமாக வினைபுரிந்து சிற்றுறுதிநிலை நிரேற்றுகளை CaO•Al2O3•10H2O அல்லது 2CaO•Al2O3•8H2O, 3CaO•Al2O3•6H2O நீரேற்றுகளின் கலவை மற்றும் Al(OH)3 கூழ்மம் ஆகியனவற்றை உருவாக்குகிறது. கால்சியம் அலுமினேட்டு சிமெண்ட்டுகளின் வலிமை அதிகரித்தலில் இவ்வினைகள் முதல் படிநிலையாகும்.
# 1,3-டைபுளோரோ-டிரைசல்பேன்-1,1-டைபுளோரைடு

**1,3-டைபுளோரோ-டிரைசல்பேன்-1,1-டைபுளோரைடு** *(1,3-Difluoro-trisulfane-1,1-difluoride)* என்பது கந்தகம் புளோரினுடன் குறைந்த ஆக்சிசனேற்ற நிலையில் உள்ள ஒரு கனிம மூலக்கூற்றுச் சேர்மமாகும். SF3SSF என்ற கட்டமைப்பு வாய்ப்பாட்டில் மூன்று கந்தக அணுக்களின் சங்கிலி ஒன்று உள்ளது. ஒரு முனையில் மூன்று புளோரின் அணுக்கள் மற்றொரு புளோரின் அணுவுடன் பிணைந்துள்ளன. S3F4 என்றும் இதன் வாய்ப்பாட்டை எழுதலாம். -62°செல்சியசு வெப்பநிலை உருகுநிலையும், 94°செல்சியசு வெப்பநிலை கொதிநிலையையும் 1,3-டைபுளோரோ-டிரைசல்பேன்-1,1-டைபுளோரைடு பெற்றுள்ளது. ஒரு வாயுவாக இது நிலைத்தன்மையற்று SSF2 மற்றும் SF4 சேர்மங்களாக உடைகிறது.
கந்தக டைபுளோரைடு மற்றும் SSF2 இன் சமபகுதியன் ஒன்றும் ஒடுக்க வினையில் ஈடுபடுவதால் SF3SSF உண்டாகிறது.
S3F4 ⇌ SSF2 + SF2 என்ற இவ்வினை 6 கி.யூ/மோல் வெப்பத்தைப் பய்ன்படுத்துகிறது.  
FSSF2SF என்பது S3F4 இன் சாத்தியமுள்ள மாற்றியன் ஆகும். இது உடனடியாக புளோரினை இடம்பெயர்த்து F2SSSF2 என்ற மாற்றியனையும் இது உடனடியாக உடைந்து SF2 மற்றும் SSF2.சேர்மங்களாக மாறுகின்றன. மூன்று SF2 அலகுகள் கொண்டுள்ள வளைய மாற்றியன் உயராற்றல் கட்டமைப்பாகக் கருதப்படுகிறது.
# கோரக்பூர் அரசு மருத்துவமனை இறப்புகள்

**கோரக்பூர் அரசு மருத்துவமனை இறப்புகள்** என்பது இந்தியாவின் உத்தரப்பிரதேச மாநிலத்தின் கோரக்பூர் நகரத்தில் அமைந்துள்ள அரசு மருத்துவமனையில் நிகழ்ந்த இறப்புகளைக் குறிக்கும்.  
பாபா ராகவ் தாஸ் மருத்துவக் கல்லூரி மருத்துவமனையில், 2017 ஆம் ஆண்டின் ஆகத்து 7 ஆம் தேதி முதல் 11 ஆம் தேதி வரையிலான 5 நாட்களில் சுமார் 60 குழந்தைகள் உயிரிழந்தனர். ஆகத்து 10, 11 தேதிகளில் 30 குழந்தைகள் உயிரிழந்ததாக மருத்துவமனை தெரிவித்தது. 12 பேர் மூளைக் காய்ச்சலால் இறந்ததாகவும், பிறர் ஆக்சிசன் தரப்படாமல் இறந்ததாகவும் மருத்துவமனை அறிவித்தது. அதன் பிறகான நாட்களில் நிகழ்ந்த இறப்புகளையும் சேர்த்து, மொத்தமாக 72 குழந்தைகள் இறந்துள்ளதாக அறிவிக்கப்பட்டது.  
ஆக்சிசன் உருளைகளை விற்பனை செய்யும் தனியார் நிறுவனத்துக்கு உரூபாய் 67 இலட்சம் பணம் நிலுவையில் இருந்ததாகவும், அதனால் அந்த நிறுவனம் உருளைகள் வழங்குதலை நிறுத்தியதாகவும் தகவல்கள் வெளியாகின. இந்தத் தட்டுப்பாட்டின் காரணமாக உரிய மருத்துவ சிகிச்சையை குழந்தைகளுக்கு தர இயலாததால் இறப்பு ஏற்பட்டதாக தகவல் வெளியாகியது.
# கோரக்பூர் அரசு மருத்துவமனை இறப்புகள்

## உத்தரப் பிரதேச மாநில அரசின் எதிர்வினை

பத்திரிகையாளர்கள் கூட்டத்தில் பேசிய முதலமைச்சர் யோகி ஆதித்யநாத், ஆக்சிசன் வழங்குதலில் ஏற்பட்ட தட்டுப்பாடுகளின் காரணமாக குழந்தைகள் இறக்கவில்லை என தெரிவித்தார். மாநில தலைமை அரசுச் செயலாளரின் தலைமையில் உருவாக்கப்பட்டுள்ள செயற்குழு இது குறித்து விசாரணை செய்யும் என்றும் தெரிவித்தார்.  
இந்த மருத்துவமனை சார்ந்துள்ள மருத்துவக் கல்லூரியின் முதல்வர் இடைநீக்கம் செய்யப்பட்டார்.
# கோரக்பூர் அரசு மருத்துவமனை இறப்புகள்

## எதிர்க்கட்சிகளின் எதிர்வினை

குழந்தைகளின் இறப்பிற்குப் பொறுப்பேற்று மாநில முதல்வர் யோகி ஆதித்யநாத், சுகாதார அமைச்சர் சித்தார்த் நாத், மருத்துவக் கல்வி அமைச்சர் அசுதோசு டேண்டன் ஆகியோர் பதவி விலக வேண்டும் என காங்கிரசு கருத்து வெளியிட்டது. மருத்துவமனை நிர்வாகம், ஆக்சிசன் வினியோகிக்கும் தனியார் நிறுவனம், மாவட்ட நிர்வாகம் ஆகியவற்றின்மீது மனிதக் கொலை வழக்கு தொடர வேண்டும் என்றும் காங்கிரசு தனது கருத்தினைத் தெரிவித்தது. சமாஜ்வாதி கட்சி தனது குற்றச்சாட்டுகளை முன்வைத்தது.  
மாநிலங்களவை எதிர்க்கட்சித் தலைவர் குலாம் நபி ஆசாத் (காங்கிரசு), முன்னாள் மத்திய அமைச்சர் ஆர். பி. என். சிங் (காங்கிரசு) ஆகியோர் இந்த மருத்துவமனைக்குச் சென்று பாதிக்கப்பட்ட குடும்பத்தினரை சந்தித்தனர்.
# ஒளிவட்ட மின்னிறக்கம்

பாயும் மின் கம்பியில் நீண்டகாலம் ஒளித்திரையை விலக்கி எடுக்கப்பட்ட ஒளிவட்ட மின்னிறக்கப் புகைப்படம். இப்படம் மின் கம்பியில் ஏற்படும் மின் இழப்பை உணர்த்துகிறது.]]  
ஒளிவட்ட மின்னிறக்கம்]]  
**ஒளிவட்ட மின்னிறக்கம்** (**Corona discharge**) என்பது மின்னிறக்கத்தால் ஏற்படும் ஒரு நிகழ்வாகும். மின்னோட்டம் பாயும் கடத்தியைச் சுற்றியுள்ள மின்னூட்டம் பெற்ற பாய்மப் பொருட்களால் ஒளிவட்ட மின்னிறக்கம் நிகழ்கிறது. அதிக மின்னழுத்தம் உள்ள கம்பிகளில் மின் புலச் செறிவைக் குறைக்காவிட்டால், கம்பிகளில் தானாகவே மின்னிறக்கம் நடைபெறுகிறது.  
மின்னோட்டம் பாயும் கடத்தியில் உருவாகும் மின்னிலை சரிவின் (Potential gradient) செறிவு அதிகமாக இருக்கும் போது மின்னிறக்க வட்டம் (Corona) உருவாகிறது. மின்னிலை சரிவின் (Potential gradient) செறிவின் அளவு மிக அதிகமாகும் போது மின் முறிவு (Electrical breakdown) அல்லது மின்வில் (Electric arc) உருவாகிறது. வாயு விளக்குகள் நீல நிறத்தில் ஒளியை உருவாக்குவது போல், மின்னழுத்தம் அதிகமுள்ள இடங்களில் மின்னிறக்க வட்டம் உருவாகிறது.  
மின்னிறக்கம் என்பது அதிக மின்னழுத்தம் உள்ள கம்பிகளில் மின் ஆற்றல் இழக்கச் செய்யும் ஒரு நிகழ்வாகும். மின் ஆற்றலை உற்பத்தியாகும் இடத்திலிருந்து பயன்படுத்துமிடம் வரை கடத்தும் போது, மின்னிறக்கம் காரணமாக ஒரு குறிப்பிடத்தக்க அளவில் ஆற்றல் இழப்பு ஏற்படுகிறது. அதிக மின்னழுத்தத்தில் வேலை செய்யக்கூடிய தொலைக்காட்சி, ரேடியோ பரப்பிகள் (Radio transmitter), X கதிர் எந்திரம், துகள் முடுக்கிகள்ஆகியவற்றில் மின்னிறக்கம் காரணமாக ஆற்றல் இழப்பு ஏற்படுகிறது.  
மின்னிறக்கத்தால் காற்றில், ஓசோன் (O<sub>3</sub>), நைட்ரிக் ஆக்சைடு (NO), நைட்ரசன் டை ஆக்சைடு (NO<sub>2</sub>) ஆகிய வாயுக்கள் உருவாகின்றன. இவற்றின் மூலம் காற்றிலுள்ள ஈரப்பதத்தால் நைட்ரிக் அமிலம் உருவாகிறது. இவ்வாயுக்கள் தமக்கருகிலுள்ள பொருட்களைச் சிதைவுறச் செய்வதுடன், நச்சுத்தன்மையுள்ள வாயுக்களையும் உருவாக்குகிறது.  
அதிக மின்னழுத்தம் உள்ள கம்பிகளைக் மின் காப்பிடுவதன் மூலமும், வழுவழுப்பான வட்ட வடிவில் கம்பிகளை (**காரோண வளையம்**) உருவாக்குவதன் மூலமும் மின்னிறக்கம் உருவாவதைக் குறைக்கலாம். எனினும் காற்று வடிகட்டிகள், ஒளிநகல் சாதனங்கள் (photocopier) மற்றும் ஓசோன் இயற்றிகள் ஆகியவற்றில் கட்டுபடுத்தப்பட்ட முறையில் மின்னிறக்கம் பயன்படுகிறது.
# ஒளிவட்ட மின்னிறக்கம்

## அறிமுகம்

*'ஒளிவட்ட மின்னிறக்கம்* என்பது மின்னோட்டம் அதிக மின்னழுத்தம் உள்ள கம்பிகள் மூலம், மின்சுமையற்ற காற்றின் வழியே பாயும் போது, மின் கம்பியைச் சுற்றி அயனியாக்கல் முறையில் பிளாசுமாவை உருவாக்கும் முறையாகும். இந்த அயனிகள் அருகிலுள்ள மின்சுமையற்ற காற்றுடன் மீண்டும் சமன் செய்யப்படுகின்றன.  
ஒரு மின்புலத்தின் மின்னழுத்த வாட்டம் (Potential gradient) மிக அதிகமாக இருந்தால், அவ்விடத்திலுள்ள பாய்மப் பொருட்கள் அயனியாக்கப்பட்டு மின் கடத்தும் தன்மையைப் பெறுகின்றன. மின்னூட்டம் பெற்ற ஒரு பொருளின் கூறான பகுதிகளில் மற்ற பகுதிகளை விட மின் புலச் செறிவு அதிகமாக இருக்கும். இவ்வாறு கூறான பகுதிக்கு அருகிலுள்ள காற்று அயனியாக்கப்பட்டு மின் கடத்தும் தன்மையைப் பெறுகின்றன. மின் கடத்தும் பொருளின் அளவும், காற்றின் அருகாமையும் அயனியாக்கப்படும் தன்மையை அதிகமாக்குகின்றன.  
அயனியாக்கப்படும் காற்றின் அளவு அதிகரித்துக் கொண்டே போகப்போக மின் கடத்தும் பொருளுக்கும், அயனியாக்கப்பட்ட காற்றுக்கும் இடையேயான மின்னழுத்த வேறுபாடு குறைந்து, இரண்டுக்குமிடையே ஓரு மின் கடத்தும் பாதை உருவாகிறது. இறுதியில் ஒரு மின் வில் தோன்றுகிறது.  
பொதுவாக மின்னிறக்கம், மின் கடத்தும் பொருளின் வளைந்த பகுதிகளிலும், கூறான பகுதிகளிலும், துருத்திக் கொண்டிருக்கும் (projecting) பகுதிகளிலும், உலோக விளிம்புகளிலும், குறைந்த தடிமனுள்ள கம்பிகளிலும் அதிகமாக இருக்கும்.  
மின் கடத்தும் பொருளில் வளைவு மிக அதிகமாக இருந்தால் மின்னழுத்த வாட்டம் (potential gradient) மிக அதிகமாக இருக்கும்.அதனால் அந்த இடங்களில்
காற்று அயனியாக்கப்பட்டு பிளாசுமாவை உருவாகும்.இவற்றைக் குறைக்க, வழுவழுப்பான உலோக விளிம்புகளும், அதிக தடிமனுள்ள உருண்டையான கம்பிகளை பயன்படுத்த வேண்டும். அதிக மின்னழுத்தம் உள்ள மி்ன் கம்பிகளுக்குக் காப்பிட வேண்டும்.  
மின்னிறக்கம் என்பது நேர்மறையாகவோ எதிர்மறையாகவோ (positive or negative) இருக்கும். அதிக மின்னழுத்தம் உள்ள மி்ன் கம்பியின் முனைவுத்தன்மையைப் (polarity) பொறுத்து அமையும். வளைந்த மின்வாய் நேர்மறையாக இருந்தால் மின்னிறக்கம் நேர்மறையாக இருக்கும்.
வளைந்த மின்வாய் எதிர்மறையாக இருந்தால் மின்னிறக்கம் எதிர்மறையாக இருக்கும். நேர்மறை மின்னிறக்கத்தில் அயனிகளும், எதிர்மறை மின்னிறக்கத்தில் இலத்திரன்களும் இருக்கும்.  
மின்னிறக்கங்கள் ஓசோனை (O<sub>3</sub>) உருவாக்குவதில் பெரும்பங்கு வகிக்கின்றன. எதிர்மறை மின்னிறக்கம் நேர்மறை மின்னிறக்கத்தை விட அதிக
ஓசோனை (O<sub>3</sub>) உருவாக்கும்.  
மின்னிறக்கம் வெள்ளை நிறத்தில் உருவாவதைக் காட்டும் படம்.]]
# ஒளிவட்ட மின்னிறக்கம்

## பயன்பாடுகள்

மின்னிறக்கங்களால் தொழில் சார்ந்தும், வர்த்தக ரீதியாகவும் பல பயன்பாடுகள் உள்ளன.  
- தட்டையான தளத்தில் தடைவிசையை (Drag) குறைக்கிறது.
- கரி மற்றும் தாமிர ஊசிகளின் உதவியோடு, பசுமை இல்ல வாயுவான கார்பன் டை ஆக்சைடை எதனோல் (ethanol) ஆக மாற்ற உதவுகிறது.
- விமானத்தின் மேற்பரப்பில் வளிமண்டல உராய்வினால் ஏற்படும் மின்னூட்டங்களை மின்னிறக்கத்தின் மூலம் வெளியேற்றுவதால், பெரும் விபத்துகள் தவிர்க்கப்படுகின்றன.
- ஓசோனை (O<sub>3</sub>) உருவாக்குவதில் பெரும்பங்கு வகிக்கின்றன
- குளத்து நீரை தூய்மை செய்ய உதவுகிறது.
- குளிர்சாதனங்களில் உள்ள தேவையற்ற தூசி துகள்களை நீக்க உதவுகிறது.
- வளிமண்டலக் காற்றில் உள்ள தேவையற்ற நச்சு வாயுக்களை நீக்க உதவுகிறது.
- ஒளி நகல் எடுக்க உதவுகிறது.
- காற்றை அயனியாக்க உதவுகிறது.
- கிர்ளியன் ஒளிப்படக்கலையில் (Kirlian photography) ஒளியணுக்களை உருவாக்க உதவுகிறது.
- நைதரசன் லேசரில் பயன்படுகிறது.
- பல்தைரீன் (polystyrene) திசு வளர்ப்பில், அதன் மேற்பரப்பை சீர் செய்ய உதவுகிறது.
- அடர்த்தி வழி பிரிக்கும் முறையில் mass spectrometer வாயு மாதிரிகளை அயனியாக்கம் செய்ய உதவுகிறது.
- கணிப்பொறிச் சில்லுகளைக் குளிர்விக்க மின்னிறக்கம் (solid-state fan) உதவுகிறது.
- வான் டி கிராப் நிலை மின்னியற்றியில் நிலைப்படுத்தியாகப் பயன்படுகிறது.
- எளிதில் அயனியாகும் கம்பிகளை நடுநிலையாக்கப் பயன்படுகிறது.  
மின்னிறக்கத்தால் பொருட்களின் மேற்பரப்பில் மின்னூட்டம் உருவாக்கப்படுவதால், இந்த தத்துவம் ஒளி நகல் எடுக்கும் கருவியில் பயன்படுகிறது.
காற்றில் உள்ள தூசிகளை நீக்க உதவுகிறது. எதிர் மின்னூட்டம் பெற்ற துகள்களை அனுப்புவதன் மூலம், காற்றில் உள்ள தூசிகள் நமன்செய்யப்பட்டு கீழே விழுந்து விடுகிறது. காற்றிலுள்ள நச்சு வாயுக்களை நீக்கவும், ஓசோனை (O<sub>3</sub>) உருவாக்குவும் உதவுகிறது.
# ஒளிவட்ட மின்னிறக்கம்

## விளைவுகள்

மின்னிறக்கத்தால் கேட்கக்கூடிய மற்றும் ரேடியோ அதிர்வெண் இரைச்சல்களை உருவாகும். மின்னோட்டம் பாயும் கம்பியில் தேவையற்ற மின் இழப்பு ஏற்படுகிறது.
துகள்மங்கள் (particulate), ஓசோனை (O<sub>3</sub>), நைட்ரசன் சேர்மங்கள் ஆகியவற்றை சில இடங்களில் தேவையில்லாமல் உருவாகிறது. இதனால் மாசுபாடு ஏற்படுகிறது.  
கீழ்கண்டவற்றில் மின்னிறக்கம் ஒரு தேவையற்ற விளைவாகும்
- மின்திறன் செலுத்தும் போது ஏற்படும் விளைவுகள்
- மின்திறன் இழப்பு
- கேட்கக்கூடிய இரைச்சல்
- மின் காந்த குறுக்கீடுகள் (Electromagnetic interference)
- தேவையற்ற செவ்வூதா ஒளிர்வு
- ஓசோனை (O<sub>3</sub>) சில இடங்களில் தேவையில்லாமல் உருவாகிறது
- மின் காப்பை சேதம் செய்தல்
- இவை உருவாக்கும் புற ஊதாக் கதிர்கள் சில விலங்குகளுக்கு இடர்பாடாக அமைகிறது.
- மின்மாற்றி, மின்தேக்கி, மின்சார இயக்கி, மின்னியற்றி ஆகியவற்றில் மின்னிறக்கத்தால் ஏற்படும் விளைவுகள்.
- மின் காப்பை சேதம் செய்து மின்சாதனங்களில் குறைபாட்டை ஏற்படுத்துகிறது.
- இரப்பர் அடைப்பிகள் (Gasket) ஓசோனால் சேதமடைகிறது.
- படல மின் தேக்கிகளில், தேவையற்ற மின் இழப்பு ஏற்படுத்துகிறது
- நிலை மின்னாற்றல் இழப்பு
மின்னிறக்க சுருள்வட்ட வளையங்களை (corona ring) பயன்படுத்துவதன் மூலம் மின்புலம் அனைத்துப் பகுதிகளுக்கும் சமமாக பிரிக்கப்பட்டு, மின் இழப்பு குறைக்கப்படுகிறது.
# ஒளிவட்ட மின்னிறக்கம்

## இயங்கும் விதம்

கட்டுப்படுத்தமுடியாத தொடர்வினைகளால் மின்புலம் மின்னிறக்கத்தை உருவாக்குகிறது. மின்புலம் உருவாக்கும் இலத்திரன்கள், காற்றை அயனியாக்கும் அளவிற்கு வலிமையைப் பெறுகின்றன. இவை கீழ்க்கண்டவாறு செயல்படுகிறது.
1. இயற்கையாக வளிமண்டலத்திலுள்ள மின்சுமையற்ற அணுக்கள் அதிக மின்னழுத்த வாட்டமும், வலிமையான மின்புலமும் உள்ள இடத்தில் நேர்மின் அயனியாகளாகவும், கட்டற்ற இலத்திரன்களாகவும் பிாிகின்றன.  
1. நேர்மின் அயனிகளும், கட்டற்ற இலத்திரன்களும் மீண்டும் இணைந்து மின்சுமையற்ற அணுக்களாக மாறி விடாத அளவிற்கு, தேவையான இயக்க ஆற்றலை மின்புலத்தின் மூலம் பெறுகின்றன.
1. இலத்திரன்களின் மின்னூட்டம்/நிறை விகிதம் நேர்மின் அயனிகளை விட அதிகம் என்பதால் அவை அதிகமாக முடுக்கப்படுகின்றன. அதனால் இலத்திரன்கள் அதிக ஆற்றலைப் பெற்று, மற்ற மின்சுமையற்ற அணுக்களை, அயனிகளாக்குகின்றன. இவ்வாறு இலத்திரன்-நேர்மின் அயனி இணை தொடர்ந்து உருவாக்கப்படுகிறது. இந்தத தொடர் வினையால் இலத்திரன் பேரிறங்கி (electron avalanche) உருவாக்கப்படுகிறது. இலத்திரன் பேரிறங்கிளால் நேர் மற்றும் எதிர் மின்னிறக்கங்கள் உருவாக்கப்படுகிறது. நேர் மின்னிறக்கங்களில் இலத்திரன்கள் உள்ளாகவும், நேர்மின் அயனிகள் வெளியாகவும் விலகலடைகின்றன. எதிர் மின்னிறக்கங்களில் நேர்மின் அயனிகள் உள்ளாகவும், இலத்திரன்கள் வெளியாகவும் விலகலடைகின்றன.  
1. மின்னிறக்கங்களின் ஒளிர்வு நேர்மின் அயனிகளும், கட்டற்ற இலத்திரன்களும் மீண்டும் இணைந்து மின்சுமையற்ற அணுக்களாக மாறுவதால் உருவாகிறது. இலத்திரன்கள் தன்னுடைய வட்டப்பாதையில் சென்று விழும் போது, தான் பெற்ற அதிக ஆற்றலை ஒளியன்களை வெளிவிடுகிறது. இந்த ஒளியன்கள் மீண்டும் புதிய அயனிகளை உருவாக்கி, இலத்திரன் பேரிறங்கிகள் தொடர்ந்து உருவாகக் காரணமாக உள்ளன.  
1. மின்புலம் ஒரு எல்லை வரையே அயனியாக்கம் செய்கிறது. அதற்கு அப்பால் செல்லும் அயனிகள் மீண்டும் இலத்திரன்களுடன் இணைந்து மின்சுமையற்ற அணுக்களாக மாறி, சுற்றை நிறைவு செய்கின்றன.
1. வெப்பவியக்க அடிப்படையில் மின்னிறக்கங்களின் ஒளிர்வு வெப்பவியக்கவிசைச்சமநிலை (Thermodynamic equilibrium) உள்ள ஒரு நிகழ்வாகும். இதில் வெப்பமற்ற அயனிமங்களை (plasma) உருவாக்குகின்றன. பேரிறங்கிகளால் மின்னிறக்கப்பகுதி எந்தவொரு வெப்பமாற்றமும் அடைவதில்லை. ஒரு சில அயனிகளே 1 - 3 ev அயனியாக்க ஆற்றலைப் பெற்றிருக்கும் மற்ற அயனிகள் வளிமண்டல வெப்பநிலையிலேயே இருக்கும்.
பீக்கின் விதி (Peek's law) எந்த மின்னழுத்தத்தில் மின்னிறக்கங்கள் தொடங்கும் என்பதை விளக்குகிறது.
# ஒளிவட்ட மின்னிறக்கம்

## நேர் ஒளிவட்ட மின்னிறக்கம்

### பண்புகள்

- நேர் மின்னிறக்கங்களில் அயனிமங்கள் கடத்திகளில் சீராகப் பரவியுள்ளன. இவை பெரும்பாலும் புற ஊதா கதிர்களை வெளியிட்டாலும், வெள்ளை மற்றும் ஊதா நிறங்களில் ஒளிர்கின்றன.
- எதிர் மின்னிறக்கங்களை விட அளவில் சிறியதாக உள்ளன.
- கட்டற்ற இலத்திரன்களின் அடர்த்தி குறைவாக உள்ளது.
- இலத்திரன்கள் உள் வட்டத்தில் கடத்திகளைச் சுற்றி இருப்பதால் அவற்றின் ஆற்றல் அதிகமாக இருக்கும்.
- இலத்திரன்களின் எண்ணிக்கை குறைவாக இருந்தாலும், அவையே ஆற்றலுடன் செயல்படுவதால், நேர் மின்னிறக்கங்களின் ஆற்றல் அதிகம்.
- ஓசோன் வாயுவை குறைவாகவே உருவாக்குகின்றன.
# ஒளிவட்ட மின்னிறக்கம்

## நேர் ஒளிவட்ட மின்னிறக்கம்

### இயங்கும் விதம்

கடத்திகளைச் சுற்றி உள் வட்டத்தில் இலத்திரன்கள் இருப்பதால், அதிக மின்னழுத்த வாட்டமும், வலிமையான மின்புலமும் உள்ள இடத்தில் மட்டுமே
நேர் மின்னிறக்கங்கள் உருவாக வாய்ப்புள்ளது.
வெளி வட்டத்திலுள்ள நேர் அயனிகளால் உருவாக்கப்படும், இரண்டாம் கட்ட இலத்திரன்கள், அடுத்த கட்ட பேரிறங்கிகளை உருவாக்குகின்றன.
# ஒளிவட்ட மின்னிறக்கம்

## எதிர் ஒளிவட்ட மின்னிறக்கம்

### பண்புகள்

- சீரற்ற, கூரான முனை மற்றும் வளைந்த பரப்புள்ள கடத்திகளில் எதிர் மின்னிறக்கங்கள் உருவாகின்றன.
- இரண்டாம் கட்ட இலத்திரன்களின் பேரிறங்கிகளால் இவை உருவாக்கப்படுகின்றன.
- நேர் மின்னிறக்கங்களை விட அளவில் பெரியதாக உள்ளன.
- கட்டற்ற இலத்திரன்களின் அடர்த்தி அதிகமாக உள்ளது.
- இலத்திரன்களின் எண்ணிக்கை அதிகமாக இருந்தாலும், அவை குறைவான ஆற்றலுடன் செயல்படுவதால், எதிர் மின்னிறக்கங்களின் ஆற்றல் குறைவு.
- ஓசோன் வாயுவை அதிகமாக உருவாக்குகின்றன.
# ஒளிவட்ட மின்னிறக்கம்

## எதிர் ஒளிவட்ட மின்னிறக்கம்

### இயங்கும் விதம்

நேர் மின்னிறக்கங்களை விட எதிர் மின்னிறக்கங்கள் உருவாகும் விதம் சற்று சிக்கலானது. நேர் மின்னிறக்கங்கள் நேரடியாக இலத்திரன்களை உருவாக்கி அதன்மூலம் பேரிறங்களை உருவாக்குகிறது.
கடத்திகளைச் சுற்றி உள் வட்டத்தில் அயனிகள் இருப்பதால், வெளிவட்டத்தில் உள்ள இலத்திரன்கள் அயனியாக்கல் மூலம் புதிய அயனிகளை உருவாக்குகிறது. இந்த அயனிகள் மூலம் உருவாகும் இரண்டாம் கட்ட இலத்திரன்கள் வெளிவிடும் ஒளியன்களால் பேரிறங்களை உருவாகிறது.
# ஒளிவட்ட மின்னிறக்கம்

## எடுத்துக்காட்டுகள்

1. மின்சார செருகியை இயக்கும் போது தானாகவே ஒளிவட்ட மின்னிறக்கம் ஏற்படுவதை பார்க்கலாம்.
1. மாறுதிசை மின்னோட்டத்தை எடுத்துச் செல்லும் உயர் மின்னழுத்த கம்பிகளில் ஒளிவட்ட மின்னிறக்கம் ஏற்படுவதை காணலாம்.
1. அதி வேக கப்பலின் உயரமான மற்றும் கூரான பகுதிகளில் ஏற்படும் தீப்பொறிக்கு ஒளிவட்ட மின்னிறக்கமே காரணம்.
1. ஒளிவட்ட மின்னிறக்கம் அயனியாக்கல் மூலம் சில நூறு நுண்ணிய ஆம்பியர் அளவிளான மின்சார காற்றை உருவாக்குகிறது.
1. குறுகிய அலை பரப்பி நிலையங்களில் ஒளிவட்ட மின்னிறக்க இழப்பை குறைக்க கற்றை அலைக்கம்பத்திற்கு பதிலாக நாற்படி அலைக்கம்பம் பயன்படுத்தப்படுகிறது.(c.f. "All About Cubical Quad Antennas", Radio Publications Inc. 1972 - see ttp://lists.contesting.com/_towertalk/2002-11/msg00393.html).
# ஒளிவட்ட மின்னிறக்கம்

## அதிகபட்ச மின்னழுத்த எல்லை

மின்சாரத்தை கடத்தும் உயர் அழுத்தக் கம்பிகளில் ஒளிவட்ட மின்னிறக்கம் என்பது ஒரு இழப்பாகும். இந்த காரணத்தால் உயர் அழுத்தக் கம்பிகளில் அதிக மின்னழுத்தமும், குறைந்த மின்னோட்டமும் அனுப்பப்படுகிறது. இதன் மூலம் I<sup>2</sup>R எனப்படும் வெப்ப இழப்பு தவிர்க்கப்படுகிறது. கம்பிகள்
ஒளிவட்ட மின்னிறக்கத்தை தவிர்க்கும் வகையில் வடிவமைக்கப்பட்டுள்ளன.
# ஒளிவட்ட மின்னிறக்கம்

## மேலும் பார்க்க

- தூய எல்மோவின் சுடர்
# 2-அமினோபென்சால்டிகைடு

**2-அமினோபென்சால்டிகைடு** *(2-Aminobenzaldehyde)* என்பது C<sub>6</sub>H<sub>4</sub>(NH<sub>2</sub>)CHO என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். அமினோபென்சால்டிகைடின் மூன்று மாற்றியன்களில் இதுவும் ஒன்றாகும். தண்ணீரில் கரையக்கூடிய இச்சேர்மம் மஞ்சள் நிறத்துடன் குறைந்த உருகுநிலை கொண்ட திண்மமாக உள்ளது.  
2-நைட்ரோபென்சால்டிகைடுடன் இரும்பு அல்லது இரும்பு(II) சல்பேட்டு சேர்த்து ஒடுக்க வினைக்கு உட்படுத்துவதால் 2-அமினோபென்சால்டிகைடு தயாரிக்கப்படுகிறது. இச்சேர்மம் இதனுடன் சேர்ந்தே நிலைத்தன்மையற்று காணப்படுகிறது.  
குயினோலின்களை பிரைடுலேண்டர் தொகுப்பு முறையில் தயாரிக்க இச்சேர்மம் பயன்படுகிறது.  
ஈந்தணைவி வினைகளில் இது முப்படி, நாற்படி ஒடுக்க விளைபொருட்களாகவும் உருவாகிறது. இவை ஈந்தனைவிகளாக ஆராயப்படுகின்றன .
# குவியமில்லா அமைப்பு

**குவியமில்லா அமைப்பு** (*Afocal system*) என்பது ஒளியியல் அடிப்படையில் ஒளியை முழுமையாகக் குவிக்கவோ அல்லது ஒரு புள்ளியிலிருந்து விரிக்கவோ இயலாத ஒரு அமைப்பாகும். அதாவது குறிப்பிட்ட குவிய துாரம் என்பது இவ்வமைப்பில் இல்லை.  
இவ்வமைப்பு ஒரு இணை ஒளியியல் சாதனங்களால் உருவாக்கப்படுகிறது. அவற்றின் நீளம் இரண்டு ஒளியியல் சாதனங்களின் குவிய துாரங்களின் கூடுதலுக்குச் சமம் **(d = f<sub>1</sub>+f<sub>2</sub>)**.  
எடுத்துக்காட்டாக நட்சத்திரங்களைக் காண உதவும் தொலைநோக்கிகளில் குவியமில்லா அமைப்பு பயன்படுகிறது. இதில் பொருளும் வெகு தொலைவில் உள்ளது, பிம்பமும் வெகு தொலைவில் உருவாகிறது (அதாவது ஒளி இணை கற்றை ஆக்கப்படுகிறது).  
இவ்வமைப்பில் இணை கற்றையின் விரிகை மாற்றப்படுவதில்லை. ஆனால் உருப்பெருக்கத்தை மாற்றுவதன் மூலம் அதன் அகலம் மாற்றப்படுகிறது. அப்படிப்பட்ட தொலைநோக்கியின் உருப்பெருக்கம்:
: <math>M = \frac{f_2}{f_1}</math>  
குவியமில்லா அமைப்புகள் சீரொளி (லேசர்), அகச் சிவப்பு கதிர்கள் அமைப்பு, நிழற்படக் கருவி மற்றும் தொலைநோக்கி ஆகியவற்றில் ஒளிக்கற்றைகளைச் சீர்செய்ய உதவுகிறது. நிழற்படக் கருவியும் தொலைநோக்கியும் இணைந்து உருவாக்கும் நிழற்படக் கலை **குவியமில்லா நிழற்படக் கலை**எனப்படுகிறது.
# குவியமில்லா அமைப்பு

## மேலும் பார்க்க

- வில்லை (ஒளியியல்)
# 4-மெத்தில்பென்சால்டிகைடு

**4-மெத்தில்பென்சால்டிகைடு** *(4-Methylbenzaldehyde)* என்பது C<sub>8</sub>H<sub>8</sub>O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். எளிய அரோமாட்டிக் ஆல்டிகைடான இச்சேர்மம் வர்த்தக ரீதியாகவும் கிடைக்கிறது. தொலுயீனுடன் கார்பன் மோனாக்சைடையும் ஐதரசன் குளொரைடையும் சேர்த்து காட்டர்மான் கோச் நிபந்தனைகளுக்கு உட்பட்டு பார்மைலேற்ற வினைக்கு உட்படுத்தினாலும் 4-மெத்தில்பென்சால்டிகைடு தயாரிக்க இயலும். பென்சால்டிகைடு போல 4-மெத்தில்பென்சால்டிகைடும் செர்ரி போன்ற வாசனையைக் கொண்டுள்ளது:. 4-Methylbenzaldehyde has a cherry-like scent similar to benzaldehyde.  
:.
# ஆர்சோனியம்

**ஆர்சோனியம்** *(Arsonium)* நேர்மின் அயனி என்பது என்ற வாய்ப்பாட்டைக் கொண்ட நேர்மின் சுமையைக் கொண்ட ஒரு பலவணு அயனியாகும். ஆர்சோனியம் உப்பு என்பது ஆர்சோனியம் நேர்மின் அயனி அல்லது ஆர்சோனியம் எதிர்மின் அயனி இவற்றில் எதுவொன்றாலும் ஆகியிருக்கலாம். உதாரணமாக ஆர்சோனியம் புரோமைடு மற்றும் ஆர்சோனியம் அயோடைடு என்பவற்றைக் கூறலாம். ஆர்சீனுடன் ஐதரசன் புரோமைடு அல்லது ஐதரசன் அயோடைடு வினைபுரிவதால் இவை உருவாகின்றன. அல்லது நான்கிணைய ஆர்சோனியம் உப்பு Ph<sub>4</sub>As<sup>+</sup>Cl<sup>−</sup> போன்ற (சி.ஏ.எசு: [123334-18-9], நீரேற்று வடிவம்) கரிம வழிப்பொருட்களும் சமநிலை அயனிச் சேர்மமான ஆர்சனோபீட்டெயின் சேர்மத்தையும் பொதுவாக உருவாக்குகின்றன.
# சியா லா கணவாய்

**சியா லா கணவாய்** (Sia La) என்பது இமயமலையிலுள்ள காரகோரம் மலைத்தொடரின் துணை மலைத் தொடரான சால்டோரா முகட்டின் மேல் அமைந்துள்ளது. 1972-இல் இந்தியா மற்றும் பாகித்தானுக்கு இடையே ஏற்பட்ட சிம்லா ஒப்பந்தத்தின் படி என்.யே9842 என்ற வரைபடப்புள்ளிக்கு 60 கிலோமீட்டர் தொலைவில் வடக்கு-வடமேற்கில் இக்கணவாய் வரையறுக்கப்பட்டுள்ளது. சிம்லா ஒப்பந்தத்தின் ஒரு பகுதியாக இவ்விரு நாடுகளுக்கிடையில் 1972 எல்லைக்கோடு கட்டுப்பாட்டு முடியும் பகுதி என்று இக்கணவாய் வரையறுக்கப்பட்ட்து. சியா லா கணவாய் சீன எல்லைக்கு அருகிலும் மற்றும் வடமேற்கு சியாசின் பனிமலையின் மேற்பகுதிக்கு மிக அருகிலும் அமைந்திருக்கிறது. சியாசென் பனிமலை, பாகித்தான் கட்டுப்பாட்டிலுள்ள கோண்டூ பனிமலையையும் மற்றும் மேற்கிலுள்ள பள்ளத்தாக்கையும் இணைக்கிறது.
# சியா லா கணவாய்

## பூகோள அரசியல் பிரச்சனைகள்

சியாச்சின் பனியாறை பிடிக்கும் இந்திய இராணுவத்தின் மேகதூது இராணுவ செயல்முறையின் போது சியா லா கணவாய் மட்டுமல்லாது, அதன் அருகிலுள்ள கயாங் லா மற்றும் பிலாபாண்ட் லா கணவாய்களிலும் இராணுவ நடவடிக்கைகள் 1984- ஆம் ஆண்டில் துவங்கின. இது சியாசென் பூசலில் ஏற்பட்ட முதல் இராணுவ நடவடிக்கையும் மற்றும் மிகப் பெரிய காசுமீர் பூசலின் ஒரு பகுதியும் ஆகும். இந்த கணவாய்கள் அனைத்தும் தற்போது இந்தியா வசம் உள்ளது. மேற்கு திசைக்கு அருகில் பாக்கித்தானின் கட்டுப்பாட்டில் உள்ள பகுதிகள் உள்ளன.
# நடுநிலையாக்கல் வினையின் என்தால்பி

**நடுநிலையாக்கல் வினையின் என்தால்பி** (*Enthalpy of neutralization*) என்பது ஒரு சமான அமிலமும் ஒரு சமான காரமும் வினைபுரிந்து உப்பும் நீரும் உருவாகும் நடுநிலையாக்கல் வினையில் ஏற்படும் வெப்ப அடக்கம் அல்லது என்தால்பி மாற்றத்தைக் குறிக்கும். (**Δ*H*<sub>n</sub>**) என்ற குறியீட்டால் இது அடையாளப்படுத்தப்படுகிறது. வினைபடு பொருள்களும் வினைவிளை பொருள்களும் செந்தர நிலையில் காணப்படுவதால் இவ்வினை என்தால்பி வினையில் இது ஒரு சிறப்பு வகையாகும். ஒரு மோல் நீர் மூலக்கூறு உருவாகும் போது வெளிப்படும் ஆற்றல் நடுநிலையாக்கல் வினையின் என்தால்பி என வரையறுக்கப்படுகிறது.
திட்ட நிபந்தனைகளுக்கு உட்பட்டு 298 கெல்வின் வெப்பநிலையில் (25 பாகை செல்சியசு), 1 வளிமண்டல அழுத்தத்தில் இவ்வினை மேற்கொள்ளப்பட்டு ஒரு மோல் நீர் உருவாக்கப்படுமேயானால் அதுவே செந்தர நடுநிலையாக்கல் வினையின் என்தால்பி எனப்படும் (ΔHn⊖).
வினையின் போது வெளிப்படும் வெப்பம் (*Q*)
:<math> Q = mc_{p} \Delta T </math>  
இங்கே m என்பது கரைசலின் நிறை, cp என்பது தன்வெப்ப ஏற்புத்திறன் , மற்றும் ΔT என்பது வினையின் போது ஏற்படும் வெப்பநிலை மாற்றம் ஆகும். ΔT மாற்றத்தை வினையில் ஈடுபடும் பொருளின் அளவால் (மோல்) வகுக்கும் போது செந்தர என்தால்பி மாற்றம் (ΔH) கிடைக்கும்.  
:<math> \Delta H = - \frac{Q}{n} </math>  
ஒரு வீரியம்மிக்க அமிலம் HA, வீரியம்மிக்க காரத்துடன் B (OH) வினைபுரியும் போது கீழ்கண்ட வினை நிகழ்கிறது.  
:<chem>{H+} + OH^- -> H2O </chem>  
அமிலமும் காரமும் முழுவதுமாக பகுக்கப்படுவதால், நேர் அயனி B + அல்லது எதிர் அயனி A− நடுநிலையாக்கல் வினையில் ஈடுபடுவதில்லை. 25 பாகை செல்சியசு வெப்ப நிலையில் வினையின் என்தால்பி மாற்றம் -57.62 கிலோ யூல் / மோல் ஆகும்.
வீரியம் குறைந்த அமிலங்கள் மற்றும் காரங்கள் பங்கேற்கும் வினைகளில் நடுநிலையாக்கல் வெப்பம் என்பது pH- அளவைப் பொருத்து அமைகிறது. கனிம அமிலம் அல்லது காரம் சேர்க்கப்படாத நிலையில் சேர்மத்தை முழுமையாக பிரிகையடையச் செய்ய சிறிது வெப்பம் தேவைப்படுகிறது. இவ்வகை நடுநிலையாக்கல் வினையின் போது வெளிப்படும் ஒட்டுமொத்த வெப்ப ஆற்றல் குறைவாக இருக்கும்.  
:எ.கா. <math chem>\ce{HCN + NaOH -> NaCN + H2O};\ \Delta H = -12 கிலோயூல் /மோல் at 25° (செல்சியசு)  
இந்த வினையின் அயனியாதல் வெப்பம் (-12 + 57.3) = 45.3 கிலோயூல் /மோல் அளவுக்குச் சமமாக இருக்கும்.
# அழகன்குளம் தொல்லியல் களம்

**அழகன்குளம் தொல்லியல் களம்**, தமிழ்நாட்டின் இராமநாதபுரம் மாவட்டம், இராமநாதபுரம் வட்டம், மண்டபம் ஊராட்சி ஒன்றியத்தில் உள்ள அழகன்குளம் கிராமத்தில் உள்ளது. தற்போது அழகன்குளம் தொல்லியல் களத்தில் தமிழ்நாடு அரசு தொல்லியல் துறை அகழ்வாராய்ச்சியை மேற்கொண்டு வருகிறது.  
அழகன்குளம் தொல்லியல் களம், வைகை ஆற்றின் கரையில், வங்காள விரிகுடா கடற்கரையிலிருந்து மூன்று கிலோ மீட்டர் தொலைவில் அமைந்துள்ளது. அழகன்குளம் கிராமத்தில் 1980களில் முதன் முறையாக சிறிதளவில் அகழ்வாய்வு செய்ததில், இவ்விடத்தில் தொல்லியல் எச்சங்கள் இருப்பதை உறுதி செய்தனர்.  
மறைந்த முன்னாள் தமிழக முதல்வர் ஜெ. ஜெயலலிதா, அழகன்குளத்தில் முறையாக அகழ்வாராய்ச்சி மேற்கொள்ள தமிழ்நாடு அரசு தொல்லியல் துறைக்கு 1 செப்டம்பர் 2016 அன்று ஆணையிட்டார்.  
அழகன்குளம் தொல்லியல் களத்தில் முதலில் பத்தடி நீளம், பத்தடி அகலம், இருபதடி ஆழம் கொண்ட ஐந்து பள்ளங்கள் தோண்டப்பட்டதாக தமிழகத் தொல்லியல் துறை இயக்குநர் தெரிவித்துள்ளார்.  
அழகன்குளம் அகழ்வாராய்ச்சியில், கிமு 375க்கு முந்தைய, மத்தியதரைக்கடல் ஒட்டிய நாடுகளில் புழங்கப்பட்ட மண் ஓடுகள், மட்பாண்டங்களின் சில்லுகள் மற்றும் ஜாடித் துண்டுகள் கிடைத்துள்ளது.  
கிமு முதல் நூற்றாண்டுக் காலத்திய தமிழ் பிராமி எழுத்துகளில் எழுதப்பட்ட சிவப்பு நிற ஓடுகள் கிடைத்துள்ளது. பிற தொல்பொருட்களான மணிகள், துளையிடப்பட்ட ஓடுகள், பல அளவுகளால் ஆன செங்கற்கள் இங்கு அகழ்ந்தெடுக்கப்பட்டுள்ளது.  
அழகன்குளம் அகழ்வாராய்ச்சியில் கிடைத்த நாணயங்களின் முன்புறத்தில் உரோமானிய மன்னரின் முகமும், பின்புறத்தில் உரோமானியர்களின் வெற்றிக்கான தேவதையின் உருவமும் பொறிக்கப்பட்டுள்ளது. இதன் மூலம் இந்நாணயங்களை, கிமு 375ல் உரோமைப் பேரரசை கிமு 375 – 392 முடிய ஆண்ட இரண்டாம் வாலெண்டைன் (Valentinian II) வெளியிட்டிருக்கலாம் எனக் கருதப்படுகிறது. இதன் மூலம் பாண்டியர்களுக்கும், உரோமானியர்களுக்கு இடையே நடந்த கடல் வணிகம் அறியப்படுகிறது.  
சங்க காலத்திய அழகன்குளம் பகுதி, கிமு 300 முதல் கிபி 300 முடிய பாண்டியர்களின் வணிக நகரமாகவோ அல்லது துறைமுக நகரமாகவோ இருந்திருக்கலாம் எனத் தொல்லியல் ஆய்வாளர்கள் கருதுகின்றனர்.  
மேலும் ஏழாவது சுற்றில் நடைபெற்ற அகழாய்வில், உரோமனியர்களுடான வணிகம் மற்றும் உரோமானிய மற்றும் மத்தியதரைக்கடல் நாடுகளின் வணிகர்களின் வணிகக் குடியிருப்புகள் அழகன்குளத்தில் கண்டறியப்பட்டுள்ளது.
# அழகன்குளம் தொல்லியல் களம்

## அகழாய்வு அறிக்கை

அகழாய்வு தொடங்கி 30 ஆண்டுகளாகியும் தமிழ்நாடு அரசு தொல்லியல் துறை இதுவரை இறுதி அறிக்கை தாக்கல் செய்யாததது ஏன்? சென்னை உயர் நீதிமன்றம் என்ற கேள்வி எழுப்பியது. அதற்கு தொல்லியல் துறை அழகன்குளம் அகழாய்வின் முதல் கட்ட அறிக்கை தயார் செய்யப்பட்டுள்ளது என்றும், இறுதி அறிக்கை தயாராகி வருகிறது எனக் கூறப்பட்டது. இதையடுத்து நீதிபதிகள், அழகன்குளம் அகழாய்வு தொடர்பான அனைத்து அறிக்கைகளையும் நீதிமன்றத்தில் தாக்கல் செய்ய வேண்டும் என அறிவுறுத்தியது.
# அழகன்குளம் தொல்லியல் களம்

## இதனையும் காண்க

- அழகன்குளம்
- கீழடி அகழாய்வு மையம்
- அரிக்கமேடு தொல்லியல் களம்
- ஆதிச்சநல்லூர் தொல்லியல் களம்
# ஆடுதுறை - 11 (நெல்)

**ஏ டி டீ - 11** (*ADT 11*) வட்டார வழக்கு **நெல்லூர் சம்பா** (*Nellore samba*) என்றழைக்கப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.
# ஆடுதுறை - 11 (நெல்)

## வெளியீடு

தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (*TRRI*), 1933 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# ஆடுதுறை - 11 (நெல்)

## சாகுபடி

நீர்ப்பாசன வசதியுள்ள, காவிரி ஆற்று கழிமுகத்துவாரப் பகுதி, சேலம், மதுரை, மற்றும் கோவை போன்ற மாவட்டங்களில் பெரும்பான்மையாக பயிரிடப்படும் இந்த நெல் இரகம், தமிழகத்தின் அனைத்து மாவட்டங்களிலும், மற்றும் புதுச்சேரி ஒன்றியப் பகுதியிலும் பரவலாக சாகுபடி செய்ய உகந்தப் பகுதியாக பரிந்துரைக்கப்படுகிறது.
# ஆடுதுறை - 11 (நெல்)

## சிறப்புப் பண்புகள்

- இந்த நெல் இரகம், ஒரு ஏக்கருக்கு 3800 கிலோவரை (*3.8 t/ha*) மகசூல் தரக்கூடியது.
- இவ்வகையை சாகுபடி செய்ய, சம்பா மற்றும் தாளடி பருவங்கள் மிகவும் சிறந்தது.
- இந்நேல்லின் அரிசி, வெள்ளை நிறத்தில் சிறுத்து தடித்த வடிவில் காணப்படுகிறது.
- இதன் அரிசி, ஏ டி டீ - 5 விடவும் தரமும் சிறந்ததுமாக உள்ளது
# ஆடுதுறை - 11 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# நியோடிமியம்(III) ஆக்சைடு

## பயன்கள்

சூரிய ஒளிக்காப்பு கண்ணாடிகள் உள்ளிட்ட கண்ணாடிகளில் கலக்க மாசாக நியோடிமியம்(III) ஆக்சைடு பயன்படுகிறது. மேலும் திண்மநிலை சீரொளிகள் உருவாக்கவும், வண்ணக்கண்ணாடிகள் தயாரிக்கவும், மிளிர்பூச்சுகள் தயாரிப்பிலும் இதைப்பயன்படுத்துகிறார்கள். நியோடிமியம் கலக்கப்பட்ட கண்ணாடி மஞ்சள் மற்றும் பச்சை ஒளியை ஈர்த்துக் கொள்வதால் செவ்வூதா நிறத்திற்கு மாறுகிறது. இதனால் பற்றவைப்புக் கண்ணாடிகள் தயாரிப்பில் பயன்படுத்தப்படுகிறது. நியோடிமியக் கலப்பு கண்ணாடிகளில் சில இருநிறங்காட்டிகளாக விளங்குகின்றன. அதாவது ஒளி அமைப்பைப் பொறுத்து இக்கண்ணாடி நிறத்தை மாற்றிக் கொள்கிறது. அலெக்சாண்டரைட்டு என்று பெயரிடப்பட்ட கனிமம் சுரிய ஒளியில் நீலமாகவும் செயற்கை ஒளியில் சிவப்பாகவும் தோன்றுகிறது. உலகம் முழுவதும் ஒவ்வோர் ஆண்டும் கிட்டத்தட்ட 7000 டன்கள் நியோடிமியம்(III) ஆக்சைடு உற்பத்தி செய்யப்படுகிறது. பலபடியாக்கல் வினையூக்கியாகவும் நியோடிமியம்(III) ஆக்சைடைப் பயன்படுத்துகிறார்கள்.
# ஆடுதுறை - 12 (நெல்)

**ஏ டி டீ - 12** (*ADT 12*) வட்டார வழக்கு **சித்ர காளி** (*Chitrakali*) என்றழைக்கப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.
# ஆடுதுறை - 12 (நெல்)

## வெளியீடு

தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (*TRRI*), 1936 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# ஆடுதுறை - 12 (நெல்)

## சாகுபடி

நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், மற்றும் புதுச்சேரி ஒன்றியப் பகுதியிலும் பரவலாக சாகுபடி செய்ய உகந்தப் பகுதியாக பரிந்துரைக்கப்படுகிறது.
# ஆடுதுறை - 12 (நெல்)

## சிறப்புப் பண்புகள்

- இந்த நெல் இரகம், ஒரு ஏக்கருக்கு 3900 கிலோவரை (*3.9 t/ha*) மகசூல் தரக்கூடியது.
- இவ்வகையை சாகுபடி செய்ய, குறுவைப் பருவம் மிகவும் சிறந்தது.
- இந்நேல்லின் அரிசி, வெள்ளை நிறத்தில் நீண்டு தடித்து காணப்படுகிறது.
- இதன் நெற்பயிர் ஒழுங்கற்ற நீர்ப்பாசனத்தை தாங்கக்கூடியது.
# ஆடுதுறை - 12 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# இலினோடைப் கலப்புலோகம்

**இலினோடைப்** *(Linotype)* கலப்புலோகம் என்பது ஐந்து வகையான ஈயக் கலப்புலோகங்களின் பரந்துபட்ட ஒரு பெயராகும். குறை உருகுநிலை கலப்புலோகம் எனப்படும் யுடெக்டிக் கலப்புலோகம் என்ற பெயராலும் இது அழைக்கப்படுகிறது. ஒவ்வொரு வகை ஈயக் கலப்புலோகமும் மூன்று முதல் ஐந்து துணை வகைபாடுகளைக் கொண்டுள்ளன.  
அவற்றில் ஒன்றாக 4% வெள்ளீயமும் 12% ஆண்டிமனியும் கலந்த கலப்புலோகம் கருதப்படுகிறது.
# பாபா ராகவ் தாஸ் மருத்துவக் கல்லூரி

**பாபா ராகவ் தாஸ் மருத்துவக் கல்லூரி** (பி. ஆர். டி. மருத்துவக் கல்லூரி, BRD Medical College) இந்தியாவின் உத்திரப் பிரதேச மாநிலத்தின் கோரக்பூர் நகரத்தில் அமைந்துள்ள அரசு மருத்துவக் கல்லூரி ஆகும். தீன் தயாள் உபாத்தியாயா கோரக்பூர் பல்கலைக்கழகத்தின் கட்டுப்பாட்டின்கீழ் இந்தக் கல்லூரி வருகிறது.  
இந்திய மருத்துவக் கழகத்தால் அங்கீகரிக்கப்பட்டுள்ள இந்தக் கல்லூரி, 1972 ஆம் ஆண்டிலிருந்து இயங்கி வருகிறது.  
பாபா ராகவ் தாஸ் மருத்துவக் கல்லூரியின் அங்கமாக *கோரக்பூர் அரசு மருத்துவமனை* உள்ளது.
# ஆடுதுறை - 13 (நெல்)

**ஏ டி டீ - 13** (*ADT 13*) வட்டார வழக்கு **சன்ன சம்பா** (*Sanna samba*) என்றழைக்கப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.
# ஆடுதுறை - 13 (நெல்)

## வெளியீடு

தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (*TRRI*), 1936 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# ஆடுதுறை - 13 (நெல்)

## காலம்

நீண்டகால நெற்பயிர்களில் ஒன்றான இது, 160 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற குறைந்த கால நெற்பயிர்கள், சம்பா, மற்றும் தாளடி போன்ற பட்டங்கள் (பருவங்கள்) ஏற்றதாக கூறப்படுகிறது.
# ஆடுதுறை - 13 (நெல்)

## சாகுபடி

நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், மற்றும் புதுச்சேரி ஒன்றியப் பகுதியிலும் பரவலாக சாகுபடி செய்ய உகந்தப் பகுதியாக பரிந்துரைக்கப்படுகிறது.
# ஆடுதுறை - 13 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# பொன்மலை நாதர் கோவில்

**பொன்மலை நாதர் கோயில்**அல்லது **கனககிரீசுவரர் கோயில்**, தமிழ்நாட்டின் திருவண்ணாமலை மாவட்டத்திலுள்ள தேவிகாபுரத்தில் மலையின் மீதமைந்துள்ள சிவன் கோயிலாகும். சுமார் 500 அடி உயரத்தில் உள்ளது.இது, ஏறத்தாழ 1000 ஆண்டுகளுக்கு முன்பு சோழர்ஆட்சி காலத்தில் கட்டப்பட்டது. பின்னர் 15-ஆம் நூற்றாண்டு விசயநகர அரசு காலத்தில் கோவில் விரிவாக்கப்பட்டது
# பொன்மலை நாதர் கோவில்

## வழக்காற்றுக் கூற்றுகள்

- ஒரு கிராமவாசி வனத்தில்பள்ளம் தோண்டி வேர்கள்சேகரிக்கும் போது கோடாரியின் நுனி ஒரு இலிங்கம் பட்டது. இதன் விளைவாக இந்த பாவ செயல் செய்து விட்டதாக எண்ணி அவர் விழுந்து விட்டார். அவரது ஆழ்ந்த பற்றினால் இறைவன் அவரது கனவில் தோன்றி அக்குழியினுள்ளே தான் உள்ளதாகத் தெரிவித்தார். அதன் பின்னர் அக்கிராமவாசி இலிங்கத்தை மலை மீது வைத்து வழிபட்டான்.
- ஒரு பல்லவ அரசன் படை எடுத்து வரும்போது தான் வெற்றி பெற்றால் இங்குபெரும் கோயில்கட்டுவதாக சபதம் செய்து இங்கு அவர்வெற்றி பெற்று கோவில் கட்டிவழிபட்டதாக ஒரு கதைகூறுகிறது.
# பொன்மலை நாதர் கோவில்

## அமைப்பு

பல படிகள்கொண்ட மலை மேல்முதலில் வீரபத்திரர் சன்னதி. நடுப்பகுதி வழியில் ஆலடி விநாயகர் நிறுவப்பட்டுள்ளது. பாறையின் மேல் உச்சியில் வடக்குப்பகுதியில் அம்பாளின் இரண்டு கால்தடங்களும் காணப்படுகின்றன.  
இக்கோவில் 140 அடி நீளம், 70 அடி அகலம் கொண்டது. இங்கு உள் பிரகாரத்தில் "நவனைகுஞ்சரம்' சிற்பம் காணப்படுகிறது. தெற்கு பிரகாரத்தில் காணப்படும் சன்னதிகள்: விசாலாட்சியம்மன், எழு கன்னியர் மற்றும் தட்சிணமூர்த்தியும், மேற்குப் பிரகாரத்தில் காணப்படும் சன்னதிகள் சிறீ விநாயகர் மற்றும் சிறீ முருகர் ஆகியவை. இக்கோயிலின் கருவறைக்குள் இரு இலிங்கங்கள் உள்ளன.
# வாணாபுரம்

**வாணாபுரம்** இந்தியா, தமிழ்நாடு, திருவண்ணாமலை மாவட்டத்திலுள்ள டவுன் பஞ்சாயத்து ஆகும். இது தண்டராம்பட்டு வட்டாரத்திலுள்ள வாணாபுரம் ஊராட்சியில் அமைந்துள்ள சிற்றூராகும். இவ்வூரின்மக்கள் தொகை 6,112.இது கடல் மட்டத்தில் இருந்து 98 மீ உயரத்தில் அமைந்துள்ளது. இது திருவண்ணாமலை மாவட்ட எல்லையில் திருச்சி & கள்ளக்குறிச்சி பாதையில் உள்ளது.
# மவுனா லோவா

**மவுனா லோவா** (*Mauna Loa*, ; நீண்ட மலை) என்பது ஐக்கிய அமெரிக்கா, அவாய் தீவில் அமைந்துள்ள ஐந்து எரிமலைகளுள் ஒன்றாகும். இதுவே உலகில் உள்ள எரிமலைகளில் மிகப்பெரியதாகக் கருதப்படுகிறது. 2,035 சதுர மைல்கள் (5,271 சதுர கிலோமீட்டர்) பரப்பளவுடையது. கடல் மட்டத்தில் இருந்து 13,680 அடி உயரத்தில் மௌனா லோவாவின் உச்சி அமைந்துள்ளது. செயல்படும் கேடய எரிமலை வகையைச் சேர்ந்த இந்த எரிமலை அண்ணளவாக 75,000 கிமீ<sup>3</sup> கனவளவைக் கொண்டது. ஆனாலும், இதன் உயரம் இதன் அருகிலுள்ள மவுனா கியா எரிமலையை விட 37 மீ குறைவானதாகும். இதன் எரிமலைக் குழம்பு அதிகமான நீர்ம நிலையிலும், சிலிக்கா-குறைவானதாகவும், வெடிக்கும் தன்மை அற்றதாகவும் உள்ளது.  
மவுனா லோவா எரிமலை 700,000&nbsp;ஆண்டுகளாக வெடித்து வருவதாகவும், 400,000&nbsp;ஆண்டுகளுக்கு முன்னர் இது கடல்-மட்டத்தில் தோன்றியதாகவும் கருதப்படுகிறது. இவ்வெரிமலையில் இருந்து அறியப்பட்ட பாறைகள் 200,000&nbsp;ஆண்டுகளுக்கு மேல் பழமையானதல்ல.
# ஆடுதுறை - 14 (நெல்)

**ஏ டி டீ - 14** (*ADT 14*) வட்டார வழக்கு **வெள்ளை கார்** (*Vellaikar*) என்றழைக்கப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.
# ஆடுதுறை - 14 (நெல்)

## வெளியீடு

தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (*TRRI*), 1937 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# ஆடுதுறை - 14 (நெல்)

## காலம்

குறுகியகால நெற்பயிர்களில் ஒன்றான இது, 110 - 115 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற குறைந்த கால நெற்பயிர்கள், கார் மற்றும் குறுவை போன்ற பட்டங்கள் (பருவங்கள்) ஏற்றதாக கூறப்படுகிறது.
# ஆடுதுறை - 14 (நெல்)

## சாகுபடி

ஒரு எக்டேருக்கு சுமார் 4500 கிலோவரை மகசூல் தரக்கூடிய இந்த நெற்பயிர்கள், நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், மற்றும் புதுச்சேரி ஒன்றியப் பகுதியிலும் பரவலாக சாகுபடி செய்ய உகந்தப் பகுதியாக பரிந்துரைக்கப்படுகிறது.
# ஆடுதுறை - 14 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# ஆடுதுறை - 15 (நெல்)

**ஏ டி டீ - 15** (*ADT 15*) (வட்டார வழக்கு **செங்குறுவை** (*Senkuruvai*) என்றழைக்கப்படும் இந்த நெல் வகை, **ஏ டி டீ - 4** நெல் இரகத்திலிருந்து சடுதிமாற்றம் (*Mutantion*) முறையில் உருவாக்கப்பட்ட தமிழ்நாட்டின் நெல் வகையாகும்.
# ஆடுதுறை - 15 (நெல்)

## வெளியீடு

தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (*TRRI*), 1937 ஆம் ஆண்டு, இந்த நெல் இரகத்தை வெளியிடப்பட்டதாக அறியப்படுகிறது.
# ஆடுதுறை - 15 (நெல்)

## காலம்

குறுகியகால நெற்பயிர்களில் ஒன்றான இது, 105 - 110 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற குறைந்த கால நெற்பயிர்கள், குறுவை பட்டத்திற்கு (பருவம்) ஏற்றதாக கூறப்படுகிறது.
# ஆடுதுறை - 15 (நெல்)

## சாகுபடி

குட்டையாகவும் மற்றும் தடித்தும் காணப்படும் இதன் தானிய மணிகள், ஒரு எக்டேருக்கு சுமார் 4200 கிலோவரை மகசூல் தரக்கூடியது. தஞ்சை, திருச்சி மற்றும் செங்கை போன்ற மாவட்டங்களில் அதிக விளைச்சல் தரும் இந்த நெற்பயிர்கள், நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், மற்றும் புதுச்சேரி ஒன்றியப் பகுதியிலும் பரவலாக சாகுபடி செய்ய உகந்தப் பகுதியாக பரிந்துரைக்கப்படுகிறது.
# ஆடுதுறை - 16 (நெல்)

**ஏ டி டீ - 16** (*ADT 16*) (வட்டார வழக்கு **கோனை குறுவை** (*Konakuruvai*) என்றழைக்கப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.
# ஆடுதுறை - 16 (நெல்)

## வெளியீடு

தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (*TRRI*), 1938 ஆம் ஆண்டு, இந்த நெல் இரகத்தை வெளியிடப்பட்டதாக அறியப்படுகிறது.
# ஆடுதுறை - 16 (நெல்)

## காலம்

குறுகியகால நெற்பயிர்களில் ஒன்றான இது, 110 - 115 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற குறைந்த கால நெற்பயிர்கள், குறுவை பட்டத்திற்கு (பருவம்) ஏற்றதாக கூறப்படுகிறது.
# ஆடுதுறை - 16 (நெல்)

## சாகுபடி

நீளமாக மெலிந்து காணப்படும் இதன் தானிய மணிகள், ஒரு எக்டேருக்கு சுமார் 4200 கிலோவரை மகசூல் தரக்கூடியது. நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், மற்றும் புதுச்சேரி ஒன்றியப் பகுதியிலும் பரவலாக சாகுபடி செய்ய உகந்தப் பகுதியாக பரிந்துரைக்கப்படுகிறது.
# ஆடுதுறை - 16 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை